

Gradsko vijeće

KLASA: 944-01/18-01/08

URBROJ: 2186/18-03/1-19-17

Ludbreg, 14. listopada 2019. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18 – pročišćeni tekst i 40/19), Gradsko vijeće Grada Ludbrega na 16. sjednici održanoj 14. listopada 2019. g., donosi sljedeće

# R J E Š E N J E

**I.**

Prihvaća se ponuda ponuditelja: **STROJARSTVO "HORVAT PRODUCTION"- Ervin Horvat**, Ludbreg, Gospodarska ulica 6, OIB:43918191055, **za kupnju** **zemljišta u „Gospodarskoj zoni istok“ u Ludbregu**, za kupnju zemljišta iz Rješenja o raspisivanju natječaja za prodaju zemljišta u „Gospodarskoj zoni istok“ u Ludbregu, od 18.07.2019. (KLASA:944-01/18-01/08, URBROJ:2186/18-02/1-19-11), i to: **čkbr. 2032/12** – oranica u Koprivničkoj ulici od **3162 m2**, upisana u zk.ul.br. 2975 k.o. Ludbreg.

**II.**

Odobrava se prodaja zemljišta iz točke I. ovog Rješenja za ponuđenu **kupoprodajnu cijenu u iznosu od 332.010,00 kn** (tristo trideset dvije tisuće i deset kuna).

Kupac je dužan **90%** od iznosa ponuđene kupoprodajne cijene, tj. iznos od  **298.809,00 kn** (dvjesto devedeset osam tisuća osamsto devet kuna), **umanjenog za iznos uplaćene jamčevine od 31.620,00 kn** (trideset jedna tisuća šesto dvadeset kuna) koja se uračunava u ukupni iznos kupoprodajne cijene, dakle iznos od  **267.189,00 kn** (dvjesto šezdeset sedam tisuća sto osamdeset devet kuna) uplatiti Gradu Ludbregu odmah kod sklapanja kupoprodajnog ugovora.

Za osiguranje plaćanja preostalog iznosa kupoprodajne cijene, kupac je prilikom sklapanja ugovora o kupoprodaji obvezan Gradu Ludbregu predati javnobilježnički ovjerenu **bjanko zadužnicu** na preostali iznos ponuđene kupoprodajne cijene.

**Plaćanja preostalog dijela neplaćenog iznosa kupoprodajne cijene od 33.201,00 kn** (trideset tri tisuće dvjesto jedna kuna),tj.ostalih **10%** **od ponuđene kupoprodajne cijene**, kupac zemljišta se oslobađa zbog planiranog broja do 5 (pet) novozaposlenih radnika s prebivalištem na području Grada Ludbrega, a u odnosu na **sadašnji broj od 63** (šezdeset tri) **zaposlenih** utvrđenih u Potvrdi Hrvatskog zavoda za mirovinsko osiguranje, od 08.08.2019. g. (KLASA:034-04/19-03/16, URBROJ:341-20-05/8-19-53).

Ako kupac u roku 6 (šest) mjeseci od isteka roka za izgradnju gospodarskog objekta ne dostavi svu traženu dokumentaciju kojom dokazuje da je zaposlio broj novozaposlenih radnika potrebnih za oslobađanje od plaćanja dijela kupoprodajne cijene od 10%, obvezan je u roku od 15 (petnaest) dana od isteka predmetnog roka platiti Gradu Ludbregu razmjeran dio preostalog iznosa neplaćene kupoprodajne cijene zavisno od stvarnog broja novozaposlenih radnika s prebivalištem na području Grada Ludbrega za koje je dostavio traženu dokumentaciju kojom dokazuje broj novozaposlenih radnika.

Ukupan broj novozaposlenih radnika kupac mora zaposliti na rok od najmanje godinu dana. U roku od 30 dana od isteka razdoblja od godinu dana za koje vrijeme je kupac obvezan imati određeni broj novozaposlenih radnika za koje koristi poticajna sredstva djelomičnog oslobađanja od plaćanja kupoprodajne cijene, kupac je dužan dokazati da nije smanjen predmetni broj novozaposlenih radnika dostavom Gradu Ludbregu potvrde Hrvatskog zavoda za mirovinsko osiguranje o ukupnom broju zaposlenih.

**III.**

S ponuditeljem iz točke I. ovog Rješenja sklopit će se ugovor o kupoprodaji u skladu s ponudom, Rješenjem o raspisivanju natječaja, ovim Rješenjem i važećim pravnim propisima.

Ako ponuditelj iz točke I. ovog Rješenja odbije sklapanje ponuđenog ugovora u roku od mjesec dana od dana njegova primitka, smatrat će se da je odustao od svoje ponude.

**O b r a z l o ž e n j e**

Dana 01.08.2019., objavljeno je u dispozitivu navedeno Rješenje o raspisivanju natječaja za prodaju zemljišta u „Gospodarskoj zoni sjever“ u Ludbregu (u daljnjem tekstu: natječaj).

Natječaj se provodio u krugovima do prodaje u natječaju istaknutih nekretnina. Prvi krug natječaja iznosio je 15 dana od dana objave natječaja, dakle od 01.08.2019., a završio je 15.08.2019. U navedenom natječajnom krugu pristigla je jedna ponuda ponuditelja: STROJARSTVO "HORVAT PRODUCTION"- Ervin Horvat, Ludbreg, Gospodarska ulica 6, OIB:43918191055, za kupnju nekretnine istaknute u natječaju.

Komisija za imovinsko-pravna pitanja izvršila je dana 27.08.2019. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju, u dispozitivu navedene nekretnine, ponudio kupoprodajnu cijenu u iznosu od 332.010,00 kn što je viši iznos od početne kupoprodajne cijene iz natječaja u iznosu od 316.200,00 kn.

Uz ponudu su priloženi svi traženi prilozi (poslovni plan, Izvadak iz Obrtnog registra, Potvrda Grada Ludbrega o nepostojanju nepodmirenih dospjelih obveza, Potvrda HZMO-a o ukupnom broju zaposlenih, SOL-2 i BON-1, biljezi od 20,00 kn), kao i dokaz o uplaćenoj jamčevini od 31.620,00 kn, koja se uračunava u ukupni iznos kupoprodajne cijene.

U pogledu poslovnog plana ponuditelj je naveo da će na kupljenom zemljištu graditi proizvodno-skladišni prostor veličine oko 1000 m2 s mogućnošću dogradnje, u koji se prostor planira preseliti pogon plastifikacije. Visina planiranog ulaganja iznosi 4.000.000,00 kn, a realizacija je planirana kroz rok od 3 godine.

Nadalje, planirano je zapošljavanje do 5 (pet) novih radnika s područja Grada Ludbrega pa sukladno članku 8. natječaja, kupac ostvaruje poticajno oslobađanje plaćanja dijela kupoprodajne cijene u iznosu od 10%.

S obzirom da ponuda u svemu odgovara uvjetima iz natječaja, i da drugih ponuda za kupnju predmetne nekretnine nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

**Predsjednik**

**Gradskog vijeća**

Antun Šimić

**Dostaviti:**

1. STROJARSTVO "HORVAT PRODUCTION"- Ervin Horvat, Ludbreg, Gospodarska ulica 6;
2. Spis, ovdje.